בתם של דוריס וסלים. מרגע זה החל ויכוח ער, שדן בשאלה: למי מיועד ה"פריג'ידר" הזה. "לא נכון, זה ה-"פריג'ידר" שלנו", ניסה כל ילד לשייך את המוצר הפלאי הזה למשפחתו. "אבל זה הפריג'ידר שלנו" - התערבה דניאלה בויכוח הכללי, וחשה כי היא לא בטוחה כלל אם אכן הפריג'ידר הזה עומד להיות רכושה החדש של משפחת לוי. למטה, במורד המדרגות, החלו הנהג והסבל לעשות הכנות לקראת הורדת אחד המקררים. תחילה הורידו השניים לאט לאט ובזהירות רבה את ה"פריג'ידר" מן המשאית, עד שזה ניצב בבטחה על המדרכה. המתח בקרב הילדים הישובים למעלה על גרם המדרגות, הלך וגבר. בעיניים משתאות הביטו על הנעשה למטה. בינתיים קשר נהג המשאית את המוצר היקר סביב סביב ברצועות עבות, חזקות במיוחד. בשלב הבא, השחיל הסבל את שתי הרצועות מבעד לזרועותיו, עד אשר היה מוכן לשאת את המוצר החדש, הכבד, על גבו. הסבל התרומם אט אט כשהמקרר על גבו, והחל כפוף מעט לעלות במדרגות, כשהנהג תומך בו מאחור. כך עלו מדרגה ועוד מדרגה, בקושי רב. הגב' סגל, אשר שמעה מבעד לחלון מטבחה המולה רבה מכיוון חזית הבניין, רצה מייד החוצה, עטופה בסינר מטבח, ובידיה אוחזת עדיין במגבת המטבח, ובתוך שניות